Sukladno članku 107. Zakona o odgoju i obrazovanju u osnovnoj i srednjoj školi (NN
87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22) 
Osnovna waldorfska škola
Zametska 6, 51000 Rijeka, e-mail:info@waldorf-rijeka.hr

Objavljuje  NATJEČAJ za radno mjesto: 
1. Psiholog – 1 izvršitelj/ica na nepuno ( 28 sati tjedno) određeno radno vrijeme do 31.12.2023.
2. Waldorfski/a učitelj/ica euritmije – 1  izvršitelj/ica na puno određeno radno vrijeme, do 31. kolovoza 2023.
3. Waldorfski/a učitelj/ica u produženom boravku – 1  izvršitelj/ica na puno određeno radno vrijeme, do 31. kolovoza 2023. godine
4. Waldorfski/a učitelj/ica vrtlarstva – 1  izvršitelj/ica na puno određeno radno vrijeme, do 31. kolovoza 2023. godine
5. Waldorfski/a učitelj/ica glazbene kulture – 1  izvršitelj/ica na nepuno određeno radno vrijeme (10 sati tjedno), do 31. kolovoza 2023. godine
6. Waldorfski/a učitelj/ica likovne kulture– 1  izvršitelj/ica na puno neodređeno radno vrijeme
7. Waldorfski/a učitelj/ica – 6 izvršitelj/ica na puno određeno radno vrijeme, do 31. kolovoza 2023. godine

Uvjeti: opći i posebni uvjeti sukladno Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20) te Pravilniku o unutarnjem ustrojstvu i načinu rada. 
Uz pisanu prijavu kandidat/kinja je dužan priložiti:
-	životopis
-	presliku dokaza o ispunjavanju uvjeta stečene vrste i razine obrazovanja 
-	elektronički zapis ili potvrdu o podacima evidentiranim u bazi podataka Hrvatskog zavoda mirovinsko osiguranje (ne starije od 30 dana), za one osobe koje su prijavljene 
-	uvjerenje o nekažnjavanju (ne starije od 3 mjeseca)
-	dokaz o državljanstvu 
-  	dokaz o završenoj (najmanje) dvogodišnjoj naobrazbi za waldorfskog učitelja na instituciji priznatoj  od  međunarodne waldorfske asocijacije
Isprave se prilažu u neovjerenom presliku. U svrhu utvrđivanja vjerodostojnosti dokumentacije kandidata/kinje koji/a je zadovoljio/la u postupku, izvršit će se uvid u originalnu ili ovjerenu dokumentaciju, prije zaključivanja ugovora o radu.
Na natječaj se mogu javiti kandidati oba spola. Kandidat/kinja koji/a se poziva na pravo prednosti pri zapošljavanju prema posebnim propisima, dužan/na je u prijavi na natječaj pozvati se na to pravo i priložiti sve dokaze o ostvarivanju prava prednosti na koje se poziva te ima prednost u odnosu na ostale kandidate samo pod jednakim uvjetima.
Kandidat/kinja koji/a se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17) uz prijavu na natječaj dužan/na je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na poveznici Ministarstva hrvatskih branitelja.  
https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf
Kandidati /kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18., 32/20.) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu  o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.). Kandidati koji se pozivaju na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata (NN br. 33/82., 77/92. 27/93.,58/93., 2/94., 76/94., 108/95., 108/96., 82/01., 103/03., 148/13., 98/19.) uz prijavu na javni natječaj dužni su, osim dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz kojeg je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Osoba koja ne podnese pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom/kinjom prijavljenim na javni natječaj. Urednom se smatra samo prijava koja sadrži sve podatke i priloge navedene u javnom natječaju. U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18.) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.
Rok za podnošenje prijava je osam (8) dana od objave natječaja na mrežnim stranicama škole i Hrvatskog zavoda za zapošljavanje.  Natječajna dokumentacija neće se vraćati. Obavijest o rezultatima izbora biti će objavljeni na mrežnim stranicama Škole. Pisane prijave s potrebnom dokumentacijom dostaviti na adresu Osnovna waldorfska škola, Zametska 6, 51000 Rijeka ili putem mejla: info@waldorf-rijeka.hr, s naznakom "Za Natječaj¨).
U prijavi na natječaj navode se osobni podaci podnositelja prijave (osobno ime, adresa stanovanja, broj telefona/mobitela, e-mail adresa). Natječaj je objavljen na mrežnim stranicama Škole, te na mrežnim stranicama Zavoda za zapošljavanje dana 18. svibnja 2023. godine.

